หลับในชนป้าย ดับ3ศพ
อีกรายประสานงาตาย3,หนุ่มซิ่งกระบะท้ามฤตยู เกิดหลับในรถเสียหลักพุ่งเสยเสาป้ายบอกทางจนรถพังยับ ทำให้คนในรถถูกอัดก๊อบปี้ดับสยองคารถ 3 ศพ ปางตายอีก 1 อีกรายกระบะชนกัน 3 คันซ้อนสองผัวเมียถูกชนติดอยู่ภายในเสียชีวิตทันทีในที่เกิดเหตุ ส่วนคนขับกระบะอีกคันไปเสียชีวิตที่ รพ.,หนุ่มซิ่งกระบะพุ่งเสยเสาป้ายบอกทางตายหมู่ 3 ศพ รายนี้เปิดเผยขึ้นเมื่อเวลา 23.00 น. วันที่ 7 ก.ย. ร.ต.ท.ชัยหาญ พิมพ์จันทร์ พนักงานสอบสวน สภ.เมืองฉะเชิงเทรา รับแจ้งเกิดอุบัติเหตุรถกระบะพุ่งชนเสาป้ายบอกทางริมถนน 304 ฉะเชิงเทรา-พนมสารคาม ฝั่งขาเข้าตัวเมืองฉะเชิงเทรา ก่อนถึงด่านชั่งน้ำหนักบางไผ่ หมู่ 8 ต.บางไผ่ มีผู้เสียชีวิต 3 ราย เจ็บอีก 1 หลังรับแจ้งจึงรุดไปตรวจสอบพร้อมด้วยแพทย์เวร รพ.พุทธโสธร และหน่วยกู้ภัยฉะเชิงเทรา,ที่เกิดเหตุพบรถกระบะโตโยต้า วีโก้ 4 ประตู สีดำ ทะเบียน 1 กผ 8832 กรุงเทพมหานคร ชนอัดก๊อบปี้กับเสาบอกทางเข้าด่านชั่งน้ำหนัก สภาพพังยับทั้งคันชิ้นส่วนอะไหล่เครื่องยนต์ช่วงล่างกระจัดกระจายเกลื่อนถนน เพลาล้อหลุดกระเด็นออกจากตัวรถ ภายในห้องโดยสารพบผู้เสียชีวิตติดคาซากรถ 3 ราย ทราบ ชื่อนายอภิเทพ ลุณรา อายุ 28 ปี อยู่บ้านเลขที่ 53 หมู่ 6 ต.กุดจิก อ.เมืองหนองบัวลำภู ศีรษะแตกเป็นแผลฉกรรจ์ แขนขาหัก ส่วนอีกสองคนเป็นชายไทยยังไม่ทราบชื่อ อายุประมาณ 30 ปี นอกจากนี้ยังพบคนเจ็บสาหัสนอนร้องครวญครางขอความช่วยเหลือด้วยความเจ็บปวด ถูกอัดก๊อบปี้ติดคาพวงมาลัยหน่วยกู้ภัยช่วยกันงัดซากรถนำคนเจ็บส่ง รพ.พุทธโสธร ทราบชื่อนายอภิชาติ มอยมี อายุ 34 ปี คนขับ บ้านอยู่ ต.คลองจุกกระเฌอ อ.เมืองฉะเชิงเทรา,เบื้องต้นเจ้าหน้าที่ได้ตรวจดูภาพจากกล้องวงจรปิดที่อยู่ตรงบริเวณจุดเกิดเหตุสันนิษฐานว่าคนขับน่าจะขับรถมาด้วยความเร็ว ถึงที่เกิดเหตุเกิดหลับในทำให้รถพุ่งไปชนเข้ากับเสาป้ายบอกทางอย่างจัง ตัวถังรถอัดก๊อบปี้กับเสาป้ายบอกทาง เป็นเหตุให้มีผู้เสียชีวิตทันทีในที่เกิดเหตุ 3 ศพ และบาดเจ็บอีก 1 คน,อีกราย เวลา 12.00 น.วันที่ 8 ก.ย. ร.ต.อ.สำราญ ม่วงศรีเมืองดี พงส.สภ.มโนรมย์ จ.ชัยนาท พร้อมมูลนิธิร่วมกตัญญูชัยนาท ไปตรวจสอบที่เกิดเหตุรถกระบะชนกัน 3 คันซ้อน มีผู้เสียชีวิต 3 ราย เจ็บ 2 คน บนถนนพหลโยธิน ชัยนาท-มโนรมย์ หมู่ 5 ต.ศิลาดานุ พบรถกระบะอีซูซุ ทะเบียน ถฬ 7312 กรุงเทพมหานคร หน้ารถพังยับ ภายในมีผู้เสียชีวิต 2 ราย ทราบชื่อนายณรงค์ แสงเมือง อายุ 60 ปี อยู่บ้านเลขที่ 173 หมู่ 8 ต.ดอนเจดีย์ อ.พนมทวน จ.กาญจนบุรี และนางดารณี เซี้ยงอึ๋ง อายุ 60 ปี ภรรยาทั้งสองมีอาชีพรับติดตั้งไฟประดับตามงานต่างๆ,ใกล้กันพบรถกระบะมิตซูบิชิสตราดา สีน้ำเงิน เทา ทะเบียน กธ 7004 ลำปาง หน้ารถถูกชนจนพังยับในรถมีผู้บาดเจ็บ 3 คน พลเมืองดีนำส่ง รพ.ชัยนาท และรถกระบะโตโยต้า วีโก้ ทะเบียน บต 5636 กระบี่ มีรอยถูกชนฝากระโปรงเปิด ต่อมาได้รับแจ้งทาง รพ.ชัยนาท ว่ามีผู้เสียชีวิตเพิ่มอีก 1 ราย คือนายสมชาย สกุลนี อายุ 53 ปี คนขับรถกระบะมิตซูบิชิสตราดา,สอบสวนทราบว่า รถกระบะโตโยต้า วีโก้ ขับมุ่งหน้าขึ้นเหนือในเลนซ้ายจู่ๆมีรถกระบะอีซูซุ วิ่งหักหลบกรวยบังคับให้เบี่ยงขวา เนื่องจากข้างหน้ามีรถกำลังเดินสายไฟอยู่ขอบไหล่ทาง ทำให้รถอีซูซุพุ่งไปชนประสานงากับรถกระบะมิตซูบิชิเข้าอย่างจัง เป็นเหตุให้นายณรงค์ แสงเมือง คนขับกับนางดารณี เซี้ยงอึ๋ง ภรรยาเสียชีวิตทันทีในที่เกิดเหตุ ส่วนนายสมชาย สกุลนี คนขับรถกระบะมิตซูบิชิไปเสียชีวิตที่ รพ.
หนุ่มซิ่งกระบะท้ามฤตยู เกิดหลับในรถเสียหลักพุ่งเสยเสาป้ายบอกทางจนรถพังยับ ทำให้คนในรถถูกอัดก๊อบปี้ดับสยองคารถ 3 ศพ ปางตายอีก 1 อีกรายกระบะชนกัน 3 คันซ้อนสองผัวเมียถูกชนติดอยู่ภายในเสียชีวิตทันทีในที่เกิดเหตุ
ข่าวหน้า1,อุบัติเหตุรถกระบะ,พุ่งชนเสาป้ายบอกทาง,หลับในชนป้าย,ฉะเชิงเทรา,ชนอัดก๊อบปี้,สภ.มโนรมย์,ชัยนาท,รถกระบะ,ข่าว,ไทยรัฐออนไลน์